Държавен вестник, бр. 4, 2026 г., стр. 111

БРОЙ  4	
Д Ъ Р Ж А В Е Н  В Е С Т Н И К 	
СТР.  111  
ЕРУ 4, ЕРУ 5, ЕРУ 9, ЕРУ 11, ЕРУ 15 
IV 
5 
неприложимо 
 
5. 
Изисквания към материалната база 
 
5.1. 
Изисквания към кабинетите за обучение по теория на професията – 
характеристики, обзавеждане, оборудване, софтуер 
 
Кабинетите за теоретично обучение по професия „Козметични услуги“ трябва да 
осигуряват функционална, добре осветена и технологично адекватна учебна среда, отговаряща 
на изискванията за безопасност, комфорт и визуална достъпност. Задължително се осигуряват 
работни места за всички обучавани и едно за обучаващия, съобразени с нормативите за 
ергономия, разположение на работните зони и достъп до учебни ресурси. 
Кабинетът трябва да е оборудван с офис техника (принтер, скенер, мултимедия, 
компютър, интернет) и с офис обзавеждане (бюра, столове, шкафове за материали). 
Задължително се осигурява достъп до специализиран софтуер за управление на козметичен 
салон – планиране, графици, клиентска база данни, отчетност.  
Към учебните пособия се включват: анатомични табла и 3D модели на кожа, табла с 
мостри на основни и помощни козметични инструменти, изображения, демонстриращи 
организацията на козметичните работни станции, видеоматериали с демонстрации на 
козметични процедури, учебници и ръководства. Следва да има възможност за 
видеозаснемане и анализ на демонстрации, както и материали за преподаване и оценка. 
 
5.2. 
Изисквания към учебната база за обучение по практика на професията – 
характеристики, обзавеждане, оборудване, софтуер 
 
Практическата учебна база за обучение по професия „Козметични услуги“ трябва да 
бъде напълно функционална и съответстваща на реална работна среда. Следва да бъдат 
обособени индивидуални работни кабини с козметични легла, мобилни колички, огледала и 
регулируемо осветление (включително лампи лупи). Разположението на работните места 
трябва да осигурява достатъчен работен фронт и да създава безопасна, хигиенична и естетична 
среда. 
Основното оборудване включва козметична апаратура: вапозон, д‘арсонвал, 
нискоинтензивен 
повърхностен 
нефокусиран 
ултразвук 
за 
козметични 
цели, 
микродермабразио, фриматор, йонофореза, вакуум, IPL апарати, апарат за електролиза, апарат 
за перманентен грим, апарат за епилация, пистолет за поставяне на медицински обици. 
Включва наличието на всички козметични апарати, включени в обучението за съответната 
степен на професионална квалификация, която предлага обучителната институция.  
Помощното оборудване включва стерилизатори, дезинфектанти, инструменти и 
консумативи: четки, шпатули, купички, четки за маски, пинсети, ножички, както и хигиенни 
материали – памук, спирт, еднократни ръкавици, игли, бонета, кърпи, маски. Наличието на 
пълна гама козметични продукти за различни типове кожа е задължително. 
Препоръчва се базата да разполага със стандартизирани клиентски карти, формуляри 
за документиране на процедури и дигитална система за проследяване на напредъка на 
обучаемите. Следва да се осигури възможност за реално наставничество и оценка чрез 
видеозапис, електронно портфолио и демонстрационни модули. Сътрудничеството с 
козметични студиа или медицински центрове е изискване за провеждане на практика в реална 
работна среда.